|  |
| --- |
| **Uddannelse**: Auto |
| **Faget formål**  Formålet med faget er, at eleverne bliver i stand til at anvende matematisk modellering til løsning eller analyse af praktiske opgaver og til at kommunikere derom. Hvor faget indgår som obligatorisk del af en erhvervsuddannelse, bidrager det til elevernes erhvervsfaglige kvalificering, således at de bliver i stand til at foretage beregninger inden for det relevante erhvervsområde. Formålet med matematik i erhvervsuddannelserne er endvidere at give eleven grundlag for videre uddannelse. |
| **Fagintegration**  Eleverne vil opleve, at arbejdet med de matematikfaglige emner og moduler tager afsæt i tematikker, der er genkendelige fra deres interesse for mekanikkerfaget.   * Mål, vægt, hastigheder, temperaturer m.v. tager eksempelvis afsæt i de materialer, produkter og angivelser, der sædvanligvis arbejdes med inden for faget. * Der arbejdes med brøker som afsæt til regning med procenter og som middel til beskrivelse af kvantitative størrelser (”der er brugt et sted mellem 1/3 og ½ delen af olien”) * Målestoksforhold integreres i forståelsen af udførelse af- og læsning af fagtegninger. * Procenter integreres i forståelse af rabat, fortjeneste, blandingsforhold, materialespild m.v. * Geometri, arealer, rumfang og vægt integreres i elementære materialeberegninger inden for faget * I arbejdet med rentes regning introduceres eleverne til økonomiske begreber, der anvendes i såvel private som i erhvervsfaglige sammenhænge - eksempelvis ved køb af bil. Begreber der introduceres er bl.a. fremskrivningsfaktor, terminer, pro anno m.v. |
| **Læringsmoduler**  Der undervises på E-niveau.  På autouddannelsen vælges geometri og funktioner som valgfrie faglige emner iht. bekendtgørelsen.    Undervisningen opdeles i 5 moduler. Modulerne 1, 2 og 4 er hver opdelt i yderligere 2.Tilsammen sikrer dette, at eleven kommer gennem pensum.  **Modulerne er følgende:**  *Tal- og symbolbehandling (modul 1a og 1b)*   * + De fire regningsarter   + Brug af lommeregneren   + Gang og dividere med multiplum af 10   + Metersystemet og omregning af enheder   + Brøker og decimaltal og afrunding   + Procent- og forholdsregning   + Regning med formler   + Målestoksforhold   *Geometri (modul 2a og 2b)*   * + Areal   + Rumfang   + Massefylde   + Pythagoras   + Trigonometri i retvinklede trekanter   *Simpel ligningsløsning (modul 3)*  *Funktioner (modul 4a og 4b)*   * + Det retvinklede koordinatsystem   + Funktionen for den rette linje   + Løsning af to ligninger med to ubekendte, ved aflæsning og ved algebraisk løsning   + Omvendt proportionalitet   *Rentes regning (modul 5)*   * + Rentesregning i forbindelse med opsparing og låntagning   **Erhvervsfagligt emne**  Som erhvervsfagligt emne arbejder eleverne med et tematiseret opgavesæt, hvor der fokuseres på følgende:   * Beregninger i forbindelse med dækskifte. * Beregninger af hastighed og bremselængder med tilhørende grafisk afbilledes. * Beregninger i forbindelse med montage af en autolift |
| **It i undervisningen**  Der udarbejdes undervisningsmateriale i den digitale læringsplatform *Moodle*. |
| **Løbende evaluering**  Grundlaget for den løbende evaluering, er elevernes arbejde med modulerne, der **samlet** anvendes som dokumentation.  Alle elever modtager individuel evaluering. Dels i forhold til det faglige udbytte (summativ evaluering) og dels den enkelte elevs tilgang til - og arbejde med det faglige stof (formativ evaluering).  Midtvejs i forløbet afholdes, der en midtvejsprøve, med det formål at kortlægge elevernes faglige standpunkt og ikke mindst, hvad den enkelte elev er i stand til selvstændigt at præstere..  **Slutevaluering**: Der gives en standpunktskarakter efter 7-trinsskalaen  *Faget er udtræksfag til eksamen.* |